stanford-oval/wikipedia huggingface dataset:
อเล็กซานเดอร์ เลียปูนอฟ
แหล่งข้อมูลอื่น

Ляпунов Александр Михайлович at www. mathsoc.spb. ru (in Russian)
Ляпунов Александр Михайлович (1857-1918) เก็บถาวร 2007-02-23 ที่ เวย์แบ็กแมชชีน at www.spbu. ru (in Russian)
Ляпунов Александр Михайлович เก็บถาวร 2002-09-09 ที่ เวย์แบ็กแมชชีน at www-mechmath. univer. kharkov. ua (in Russian)
High Anxieties - The Mathematics of Chaos BBC documentary directed by David Malone of which a part looks at Lyapunov's work on turbulence.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  สวีเดน  เช็กเกีย  เนเธอร์แลนด์  โปแลนด์ 
วิชาการ:  MathSciNet  Mathematics Genealogy Project  zbMATH 
อื่น ๆ:  สารานุกรมของยูเครนสมัยใหม่  IdRef
อเล็กซานดรา เอลบัคยาน

| อเล็กซานดรา เอลบัคยาน |
| --- | --- |
อเล็กซานดรา เอลบัคยาน ในพ.ศ. 2553
เกิด: 6 พฤศจิกายน 1988 อัลมา-อะตา,  สาธารณรัฐสังคมนิยมโซเวียตคาซัค, สหภาพโซเวียต
มีชื่อเสียงจาก: การสร้างเว็บไซต์ไซ-ฮับ
อเล็กซานดรา เอลบัคยาน (รัสเซีย: Александра Асановна Элбакян) เป็น นักศึกษาระดับบัณฑิตศึกษา ชาวคาซัคสถาน นักเขียนโปรแกรม และผู้สร้างเว็บไซต์ไซ-ฮับ (Sci-hub) เดอะนิวยอร์กไทมส์ เปรียบเทียบเธอกับเอ็ดเวิร์ด สโนว์เดน ในการปล่อยข้อมูล ด้วยความที่เธอหนีกฎหมายอเมริกาโดยย้ายไปอยู่ที่ประเทศรัสเซีย อาร์เทคนิกาเปรียบเทียบเธอกับแอรอน สวอตซ์
ประวัติ

เอลบัคยานเกิดที่สาธารณรัฐสังคมนิยมโซเวียตคาซัคในปี พ.ศ. 2531 เธอเข้าศึกษาที่มหาวิทยาลัยในนครอัสตานา ซึ่งเป็นที่ที่เธอฝึกทักษะการแฮ็กคอมพิวเตอร์ การทำงานเป็นระยะเวลาหนึ่งปีเกี่ยวกับระบบความปลอดภัยคอมพิวเตอร์ทำให้เธอมีเงินมากพอที่จะย้ายไปที่เมืองไฟรบูร์กอิมไบรส์เกาในพ.ศ. 2553 เพื่อทำงานในโครงการสมอง-คอมพิวเตอร์ และทำให้เธอเกิดความสนใจในลัทธิพ้นมนุษย์ (transhumanism) ซึ่งนำเธอสู่การเข้าฝึกงานที่สถาบันเทคโนโลยีจอร์เจียในสหรัฐอเมริกา เธอเริ่มทำไซ-ฮับเมื่อเดินทางกลับสู่คาซัคสถานในพ.ศ. 2554 ถูกกล่าวถึงโดย ไซเอินซ์  ว่าทำ การกระทำเพื่อผู้อื่นที่น่าประทับใจ หรือ วิสาหกิจอาชญากรรมอันยิ่งใหญ่ แล้วแต่ว่าคุณถามใคร จากคดีความซึ่งฟ้องร้องโดยแอ็ลเซอเฟียร์ในสหรัฐอเมริกา ขณะนี้เอลบัคยานต้องซ่อนตัวเพื่อลดความเสี่ยงในการถูกจับและส่งตัวข้ามชายแดน จากบทสัสัมภาษณ์ในพ.ศ. 2559 งานวิจัยทางประสาทวิทยาศาสตร์ของเธอต้องถูกหยุดชั่วคราว ทว่าเธอสมัครเรียนในสาขาประวัติศาสตร์ของวิทยาศาสตร์ที่ "มหาวิทยาลัยเอกชนเล็กๆ แห่งหนึ่ง" ในที่ๆ ไม่อาจเผยแพร่  วิทยานิพนธ์ของเธอมุ่งไปที่การสื่อสารเชิงวิทยาศาสตร์
ดูเพิ่ม

ไซ-ฮับ
ปีเตอร์ ซุนเด
ไลบรารี เจเนซิส
ไอแคนแฮซพีดีเอฟ
แหล่งข้อมูลอื่น

Engineuring – Elbakyan's blog
เขตสหพันธ์คอเคซัสเหนือ

เขตสหพันธ์คอเคซัสเหนือ
เขตสหพันธ์คอเคซัสเหนือ (รัสเซีย: Се́веро-Кавка́зский федера́льный о́круг; อังกฤษ: North Caucasian Federal District) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้ได้รับการจัดตั้งขึ้นโดยแยกพื้นที่จากเขตสหพันธ์ใต้เมื่อวันที่ 19 มกราคม ค.ศ. 2010 มีพื้นที่ทั้งหมด 9,428,826 ตารางกิโลเมตร (3,640,490 ตารางไมล์)* และมีประชากรทั้งหมด 2,854,040 คน
แหล่งข้อมูลอื่น

SKFO.RU – regional information portal เก็บถาวร 2013-07-31 ที่ เวย์แบ็กแมชชีน
North Caucasian news portal เก็บถาวร 2019-06-03 ที่ เวย์แบ็กแมชชีน
43°42′41″N 44°48′22″E﻿ / ﻿43.7114°N 44.8061°E﻿ / 43.7114; 44.8061
องค์การบริหารชั่วคราวแห่งสหประชาชาติในกัมพูชา

| --- | --- |

ชื่อย่อ: UNTAC
ก่อตั้ง: 28 กุมภาพันธ์ ค.ศ. 1992
ประเภท: ตรวจสอบ, รักษาสันติภาพ
สถานะตามกฎหมาย: สิ้นสุดเมื่อ กันยายน ค.ศ. 1993
องค์กรปกครอง: คณะมนตรีความมั่นคงแห่งสหประชาชาติ
เว็บไซต์: UNTAC Website
องค์การบริหารชั่วคราวแห่งสหประชาชาติในกัมพูชา (อังกฤษ: United Nations Transitional Authority in Cambodia; เขมร: អាជ្ញាធរអន្តរកាលសហប្រជាជាតិនៅកម្ពុជា, อาชฺญาธรอนฺตรกาลสหบฺรชาชาติเนากมฺพุชา) หรือ อันแทก (อังกฤษ: UNTAC; เขมร: អ.អ.ស.ប.ក., อ.อ.ส.บ.ก.) เป็นปฏิบัติการรักษาสันติภาพของสหประชาชาติในกัมพูชาระหว่าง พ.ศ. 2535–2536 และเป็นครั้งแรกที่สหประชาชาติเข้ามาจัดการการปกครองของรัฐที่เป็นเอกราชเพื่อจัดการเลือกตั้ง มีสถานีวิทยุและคุกเป็นของตนเองและสามารถรับผิดชอบและสนับสนุนสิทธิมนุษยชนในระดับนานาชาติ
ประเทศที่เข้าร่วมในอันแทกได้แก่ แอลจีเรีย อาร์เจนตินา ออสเตรเลีย  ออสเตรีย บังกลาเทศ เบลเยียม บรูไน บัลแกเรีย แคเมอรูน  แคนาดา  สาธารณรัฐประชาชนจีน ชิลี ฝรั่งเศส เยอรมัน กานา อินเดีย อินโดนีเซีย ไอร์แลนด์ ญี่ปุ่น มาเลเซีย เนเธอร์แลนด์ นิวซีแลนด์ ปากีสถาน ฟิลิปปินส์ โปแลนด์ สหพันธรัฐรัสเซีย เซเนกัล ไทย ตูนีเซีย สหราชอาณาจักร  สหรัฐอเมริกา และอุรุกวัย ทั้งนี้ สหประชาชาติส่งคณะผู้ปฏิบัติการล่วงหน้าในกัมพูชาเพื่อเข้าไปสำรวจและเตรียมการณ์ก่อนที่อันแทกจะเข้าไปจัดการเลือกตั้งเมื่อ วันที่ 10 พฤศจิกายน พ.ศ. 2535
ประวัติ

อันแทกจัดตั้งขึ้นในเดือนกุมภาพันธ์ พ.ศ. 2535 โดยมติสภาความมั่นคงแห่งสหประชาชาติที่ 745 โดยเป็นข้อตกลงระหว่างรัฐกัมพูชา ซึ่งเป็นรัฐบาลโดยพฤตินัยของประเทศในเวลานั้น เพื่อให้เป็นไปตามสนธิสัญญาสันติภาพปารีสที่ลงนามเมื่อเดือนตุลาคม พ.ศ. 2534. ผู้นำของอันแทกคือยาซูชิ อากาชิ โดยมีนายพลจอห์น แซนเดอร์สัน เป็นผู้บังคับบัญชาฝ่ายทหาร อันแทกมีกำลังทหารทั้งสิ้น 15,900 นาย ตำรวจ 3,600 คน เจ้าหน้าที่พลเรือน 2,000 คน อาสาสมัครจากสหประชาชาติ 450 คน ปฏิบัติการของอันแทกใช้ทุนปฏิบัติการ  1.5 พันล้านดอลลาร์สหรัฐ
ประวัติ > เป้าหมาย

เป้าหมายของอันแทกคือ ฟื้นฟูสันติภาพและรัฐบาลพลเรือนในประเทศที่ได้รับผลกระทบจากสงครามกลางเมืองและสงครามเย็นมากว่าทศวรรษ จัดการเลือกตั้งที่เป็นอิสระและเป็นธรรม เพื่อสร้างรัฐธรรมนูญใหม่ และเป็นจุดเริ่มต้นในการสถาปนาประเทศขึ้นอีกครั้งหนึ่ง มีหน้าที่ในการดูแลและควบคุมกิจการที่สำคัญของรัฐบาล  ทั้งการต่างประเทศ การป้องกันประเทศ การคลัง ความปลอดภัยสาธารณะ และสารสนเทศ รวมทั้งตรวจสอบการถอนกองกำลังต่างชาติออกไป ป้องกันการย้อนกลับเข้ามาอีก ปลดอาวุธและลดการเคลื่อนไหวของกองกำลังติดอาวุธภายในประเทศ ส่งเสริมและปกป้องสิทธิมนุษยชน รักษากฎหมายและดูแลการตั้งถิ่นฐานใหม่ของผู้อพยพ ฟื้นฟูโครงสร้างที่จำเป็นต่อการพัฒนาทางด้านเศรษฐกิจของประเทศ
ประวัติ > การปลดอาวุธ

อันแทกประสบความล้มเหลวในการปลดอาวุธกลุ่มเขมรแดง ในขณะที่ประสบความสำเร็จในการปลดอาวุธของทหารฝ่ายรัฐกัมพูชา ทำให้เขมรแดงยังคงโจมตีและก่อความรุนแรงทางการเมืองอย่างต่อเนื่อง จนในเดือนกรกฎาคม พ.ศ. 2537 รัฐบาลผสมของกัมพูชาประกาศให้เขมรแดงเป็นกลุ่มนอกกฎหมาย และประกาศให้การสังหารหมู่ในสมัยกัมพูชาประชาธิปไตยเป็นการฆ่าล้างเผ่าพันธุ์
ประวัติ > การเลือกตั้ง พ.ศ. 2536

ชาวกัมพูชากว่า 4 ล้านคนเข้าร่วมในการเลือกตั้ง พ.ศ. 2536 แม้ว่าเขมรแดงหรือพรรคกัมพูชาประชาธิปไตย ซึ่งกองกำลังไม่ได้ถูกปลดอาวุธและถูกควบคุมได้ห้ามประชาชนในเขตของตนไม่ให้เข้าร่วม พรรคฟุนซินเปกของพระนโรดม รณฤทธิ์ได้คะแนนสูงสุด 45.5% ตามด้วยพรรคประชาชนกัมพูชาของฮุน เซน และพรรคประชาธิปไตยเสรีนิยมชาวพุทธ พรรคฟุนซินเปกเข้าร่วมรัฐบาลกับพรรคประชาชนกัมพูชา สมาชิกสภาที่ได้รับการเลือกตั้งได้เข้าไปร่างรัฐธรรมนูญใหม่ ซึ่งประกาศใช้เมื่อ 24 กันยายน พ.ศ. 2536 ซึ่งเป็นระบอบรัฐสภามีพระมหากษัตริย์เป็นประมุข พระนโรดม สีหนุกลับมาเป็นกษัตริย์ พระนโรดม รณฤทธิ์เป็นนายกรัฐมนตรีคนที่หนึ่งและฮุน เซนเป็นนายกรัฐมนตรีคนที่สอง
ผลกระทบของอันแทก

พระนโรดม สีหนุมองว่าการมีอยู่ของกองกำลังต่างชาติภายใต้การควบคุมของอันแทก ทำให้เกิดการล่วงประเวณีแก่หญิงชาวกัมพูชา เกิดปัญหาโสเภณี  และนำโรคเอดส์เข้ามาสู่กัมพูชา จำนวนโสเภณีในกัมพูชาสมัยรัฐกัมพูชามี 6,000 คน เพิ่มขึ้นเป็น 20,000 คน ในช่วงที่อันแทกเข้ามาดูแล ใน พ.ศ. 2538 มีผู้ติดเชื้อเอดส์ในกัมพูชา 50,000 - 90,000 คนในกัมพูชา.
ผลกระทบของอันแทก > การพิจารณาคดีผู้นำเขมรแดง

ในวันที่ 4 ตุลาคม พ.ศ. 2547 สภาแห่งชาติกัมพูชาได้ทำข้อตกลงกับสหประชาชาติในการพิจารณาคดีอดีตผู้นำเขมรแดง มีการบริจาคเงินถึง 43 ล้านดอลลาร์สหรัฐสำหรับการพิจารณาคดีเป็นเวลา 3 ปี โดยรัฐบาลกัมพูชาออกค่าใช้จ่าย 13.3 ล้านดอลลาร์สหรัฐ แต่การดำเนินการเกิดขึ้นช้ามาก กว่าจะเริ่มดำเนินคดีใน พ.ศ. 2550 ซึ่งมีผู้นำเขมรแดงจำนวนมากเสียชีวิตไปแล้วหรือมีปัญหาทางสุขภาพ.
ประเทศที่เข้าร่วม

ทั้งหมด 46 ประเทศ ที่ส่งกำลังทหารมาที่กัมพูชาเพื่อให้การช่วยเหลือและสังเกตการณ์ ได้แก่
แอลจีเรีย
ไทย
อาร์เจนตินา
ออสเตรเลีย
ออสเตรีย
บังกลาเทศ
เบลเยียม
บรูไน
บัลแกเรีย
แคเมอรูน
แคนาดา
ชิลี
จีน
โคลอมเบีย
โกตดิวัวร์
เดนมาร์ก
อียิปต์
ฟีจี
ฝรั่งเศส
เยอรมนี
กานา
ฮังการี
อินเดีย
อินโดนีเซีย
ไอร์แลนด์
อิตาลี
ญี่ปุ่น
จอร์แดน
เคนยา
มาเลเซีย
โมร็อกโก
นามิเบีย
เนปาล
เนเธอร์แลนด์
นิวซีแลนด์
ไนจีเรีย
นอร์เวย์
ปากีสถาน
เปรู
ฟิลิปปินส์
โปแลนด์
รัสเซีย
เซเนกัล
สวีเดน
แทนซาเนีย
ตูนิเซีย
ตุรกี
บริเตนใหญ่
สหรัฐ
อุรุกวัย
เหรียญสหประชาชาติ

ประเทศที่ไปสร้างสันติภาพ,ช่วยเหลือหรือสังเกตการณ์ที่ประเทศกัมพูชา จะได้เหรียญสหประชาชาติทุกคน
แพรแถบเหรียญองค์การบริหารชั่วคราวแห่งสหประชาชาติในกัมพูชา
เหรียญองค์การบริหารชั่วคราวแห่งสหประชาชาติในกัมพูชา
หน้า
หลัง
อ่านเพิ่ม

Strangio, Sebastian. 2014. Hun Sen’s Cambodia. Yale University Press.
แหล่งข้อมูลอื่น

Records of the United Nations Transitional Authority in Cambodia (UNTAC) (1992-1993) เก็บถาวร 2021-11-04 ที่ เวย์แบ็กแมชชีน at the United Nations Archives
Untac.com: UNTAC website
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  ฝรั่งเศส  BnF data  เยอรมนี  อิสราเอล  สหรัฐ 
อื่น ๆ:  IdRef
เขตสหพันธ์ตะวันตกเฉียงเหนือ

เขตสหพันธ์ตะวันตกเฉียงเหนือ
เขตสหพันธ์ตะวันตกเฉียงเหนือ (รัสเซีย: Се́веро-За́падный федера́льный о́круг; อังกฤษ: Northwestern Federal District) เป็น 1 ใน 9 เขตสหพันธ์ของประเทศรัสเซีย เขตนี้มีพื้นที่ทั้งหมด 1,677,900 ตารางกิโลเมตร (647,800 ตารางไมล์)* และมีประชากรทั้งหมด 13,616,057 คน (ร้อยละ 83.5 อาศัยอยู่ในเขตเมือง)
แหล่งข้อมูลอื่น

Plenipotentiary of the President of the Russian Federation in the Northwestern Federal District เก็บถาวร 2008-02-16 ที่ เวย์แบ็กแมชชีน (รัสเซีย)
59°57′N 30°19′E﻿ / ﻿59.950°N 30.317°E﻿ / 59.950; 30.317
อุสโคเรนี

อุสโคเรนี (รัสเซีย: ускоре́ние, อักษรโรมัน: uskoréniye, แปลตรงตัว 'การเร่งความเร็ว') เป็นคติพจน์และนโยบายทางการเมืองของ มีฮาอิล กอร์บาชอฟ เลขาธิการพรรคคอมมิวนิสต์แห่งสหภาพโซเวียต ซึ่งประกาศเมื่อวันที่ 23 เมษายน พ.ศ.  2528 ที่การประชุมเดือนเมษายนของคณะกรรมการกลางพรรคคอมมิวนิสต์แห่งสหภาพโซเวียต โดยเป็นหนึ่งในหัวข้อสำคัญของนโยบายปฏิรูป ("กลัสนอสต์ - เปเรสตรอยคา - อุสโคเรนี") ซึ่งจัดขึ้นในสหภาพโซเวียตระหว่างปี พ.ศ. 2528–2534
ตามที่ระบุโดยประธานสภารัฐมนตรีแห่งสหภาพโซเวียต นีโคไล รึจคอฟ (Никола́й Ива́нович Рыжко́в, N.I. Ryzhkov) การพัฒนาแผนเศรษฐกิจ "อุสโคเรนี" ได้เริ่มขึ้นก่อนแล้วตั้งแต่ปี พ.ศ. 2526 เช่นเดียวกับคำว่า "อุสโคเรนี" ที่เกิดขึ้นจากการคณะกรรมการกลางพิจารณาข้อเสนอแผนแห่งรัฐของคณะกรรมการกลางพรรคคอมมิวนิสต์แห่งสหภาพโซเวียตเกี่ยวกับโอกาสเพื่อการพัฒนาเศรษฐกิจของสหภาพโซเวียตจนถึงปี พ.ศ. 2543
คำว่า "อุสโคเรนี" มักใช้เพื่ออ้างถึงช่วงเริ่มต้นของการปฏิรูปกอร์บาชอฟ (พ.ศ. 2528–2530) เมื่อการดำเนินการเป็นเพียงมาตรการทางการบริหารโดยเฉพาะ
จุดมุ่งหมายของนโยบายคือการเร่งการพัฒนาทางสังคมและเศรษฐกิจของสหภาพโซเวียต แก่นแท้ของคำว่า "การเร่งความเร็ว" หมายถึงการรับรู้ถึงความล้าหลังของสหภาพโซเวียตในการพัฒนา ห่างจากรัฐอุตสาหกรรมชั้นนำและประเทศต่าง ๆ ของโลก และเป็นคติพจน์รุ่นใหม่ของคำเก่า "догнать и перегнать" (ตามให้ทันและแซงขึ้นหน้า)
คำว่า "อุสโคเรนี" ถูกใช้ครั้งแรกโดยประธานคณะผู้บริหารสูงสุดแห่งสภาโซเวียตสูงสุด ยูรี อันโดรปอฟ (Ю́рий Влади́мирович Андро́пов, Yu V. Andropov) เมื่อวันที่ 22 พฤศจิกายน พ.ศ. 2525 ณ ที่ประชุมคณะกรรมการกลางพรรคคอมมิวนิสต์แห่งสหภาพโซเวียต
"มีการวางแผนที่จะเร่งความเร็วของการพัฒนาเศรษฐกิจ เพื่อเพิ่มขนาดที่แน่นอนของการเติบโตของรายได้ประชาชาติ... งานที่มากมายต้องดำเนินการด้วยต้นทุนวัสดุและทรัพยากรแรงงานที่เพิ่มขึ้นเพียงเล็กน้อย"
ทั้งหมดนี้ต้องการความทันสมัยของเศรษฐกิจและระบบการเมือง
"จำเป็นต้องมีการปฏิวัติเพื่อเปลี่ยนแปลง - การเปลี่ยนไปสู่ระบบเทคโนโลยีพื้นฐานใหม่เป็นเทคโนโลยีรุ่นล่าสุดที่ให้ประสิทธิภาพสูงสุด"
"อุสโคเรนี" เป็นคติพจน์แรกของกลุ่มนโยบาย ร่วมกับ "เปเรสตรอยคา", "กลัสนอสต์" และ "เดโมคราตีซาซียา"
การดำเนินการและผลลัพธ์

การพัฒนาอุตสาหกรรมเครื่องจักรกลของสหภาพโซเวียตได้กลายเป็นหนึ่งในลำดับความสำคัญของการเร่งความเร็ว โดยเป็นงานที่สำคัญที่สุด ในการประชุมครั้งที่ 27 ของพรรคคอมมิวนิสต์แห่งสหภาพโซเวียต ในต้นปี พ.ศ. 2529 ภารกิจหมายเลข 1 ได้รับการจำแนกเป็นการพัฒนาแบบเร่งรัดของงานวิศวกรรมเครื่องกล ซึ่งถูกมองว่าเป็นพื้นฐานสำหรับการสร้างเสริมใหม่อย่างรวดเร็วสำหรับเศรษฐกิจของประเทศทั้งหมด โครงการอุสโคเรนีได้ร่างแผนการพัฒนาขั้นสูงของงานวิศวกรรมเครื่องกล (เร่งเป็น 1.7 เท่า) ที่สัมพันธ์กับงานอุตสาหกรรมต่าง ๆ ทั้งหมดและตั้งเป้าจะประสบความสำเร็จในระดับโลกในช่วงปลายคริสต์ทศวรรษ 1990 พรรคคอมมิวนิสต์จัดสรรงบประมาณ 2 แสนล้านรูเบิลสำหรับการพัฒนางานวิศวกรรมเครื่องกล ซึ่งมากเป็นสองเท่าของช่วงทศวรรษก่อนหน้า
อย่างไรก็ตาม การลงทุนในอุตสาหกรรมหนักโดยการนำเข้าสินค้าทุนไม่ได้ให้ผลในเชิงบวกและไม่สร้างผลดีต่อตลาดสินค้าโภคภัณฑ์และอาหาร แต่ส่งผลกระทบให้กลายเป็นเหยื่อของ "ความเร่ง" ของการพัฒนางานวิศวกรรมเครื่องกล เพราะการนำเข้าในระยะหลังนำไปสู่การจัดซื้ออาหารและสินค้าอุปโภคบริโภคที่ลดลง ซึ่งนำไปสู่การขาดดุลงบประมาณที่เพิ่มขึ้น อัตราเงินเฟ้อแฝง และการขาดแคลนสินค้า
ในปี พ.ศ. 2530 ความล้มเหลวที่แท้จริงของนโยบายอุสโคเรนีได้รับการยอมรับ และถูกแทนที่ด้วยการปฏิรูปเศรษฐกิจ ซึ่งดำเนินการขยายความเป็นอิสระของรัฐวิสาหกิจและการพัฒนาภาคเอกชนอย่างมีนัยสำคัญ ต่อมาได้มีการพัฒนาเป็นโครงการ "500 дней (500 วัน)"
การใช้คติพจน์โดยบุคคลสำคัญทางการเมืองอื่น

เมื่อปลายเดือนเมษายน พ.ศ. 2550 ประธานาธิบดีเบลารุส อาเลียกซันดร์ ลูกาแชนกา (Аляксандр Рыгоравіч Лукашэнка, A. G. Lukashenko) ได้ประกาศ "แผนเร่งความเร็ว" ในการประชุมคณะรัฐมนตรี  ซึ่งสอดคล้องเกือบจะคำต่อคำกับคำพูดของกอร์บาชอฟในปี พ.ศ. 2528
เชิงอรรถ

↑  ถ้อยคำที่รู้จักกันดีในสมัยนั้นในการประเมินผลิตภัณฑ์ในประเทศ: “อุปมาเปรียบเทียบกับโลกที่ดีที่สุด …” และพยายามอย่างต่อเนื่องที่จะไปให้ถึงระดับของ “สิ่งที่คล้ายคลึงกัน” เหล่านี้
แหล่งข้อมูลอื่น

Социально-экономическое развитие СССР в 1983—1991 г: Приход М. С. Горбачева к власти. Стратегия ускорения [Socio-economic development of the USSR in 1983–1991: M. S. Gorbachev's coming to power. acceleration strategy]. cn.ru (ภาษารัสเซีย). คลังข้อมูลเก่าเก็บจากแหล่งเดิมเมื่อ 2007-07-09. สืบค้นเมื่อ 2022-08-31.{{cite web}}:  CS1 maint: bot: original URL status unknown (ลิงก์)
เขตสหพันธ์ของประเทศรัสเซีย

เขตสหพันธ์ (รัสเซีย: федеральные округа) คือกลุ่มของหน่วยองค์ประกอบของประเทศรัสเซีย เขตสหพันธ์ไม่ได้รับการกล่าวถึงในรัฐธรรมนูญรัสเซียและไม่ใช่หน่วยองค์ประกอบโดยตรงของประเทศ แต่ได้รับการกำหนดไว้เพื่อความสะดวกในการปกครองและการดำเนินการของหน่วยงานรัฐบาลกลางเท่านั้น เขตสหพันธ์แต่ละเขตประกอบด้วยหน่วยองค์ประกอบหลายหน่วย และแต่ละเขตมีผู้แทนผู้มีอำนาจเต็มของประธานาธิบดีแห่งสหพันธรัฐรัสเซียในเขตสหพันธ์ เขตสหพันธ์และตำแหน่งผู้แทนผู้มีอำนาจเต็มได้รับการจัดตั้งขึ้นใน พ.ศ. 2543 ตามกฤษฎีกาของประธานาธิบดี "เพื่อรับประกันการใช้อำนาจตามรัฐธรรมนูญของประธานาธิบดีแห่งสหพันธรัฐรัสเซีย" ผู้แทนผู้มีอำนาจเต็มได้รับการแต่งตั้งจากประธานาธิบดีและเป็นลูกจ้างของสำนักประธานาธิบดี
รายชื่อเขตสหพันธ์

| เขตสหพันธ์ | เขตสหพันธ์ | วันที่ก่อตั้ง | พื้นที่ (ตร> กม.) | ประชากร (สำมะโน พ> ศ. 2553) | ความหนาแน่นของประชากร (ต่อ ตร> กม.) | เอชดีไอ (พ> ศ. 2560) | จีดีพีณ ราคาปัจจุบัน (พ> ศ. 2560) (รูเบิล/ดอลลาร์) | จีดีพีต่อหัว (พ> ศ. 2560) (รูเบิล/ดอลลาร์) | หน่วยองค์ประกอบ | ศูนย์กลางบริหาร |
| --- | --- | --- | --- | --- | --- | --- | --- | --- | --- | --- |
|  | กลาง | 18 พฤษภาคม พ.ศ. 2543 | 650,200 | 38,438,600 | 59.1 | 0.838 | 26,164 พันล้าน/ 448 พันล้าน | 666,426/ 11,423 | 18 | มอสโก |
|  | ตะวันตกเฉียงเหนือ | 18 พฤษภาคม พ.ศ. 2543 | 1,687,000 | 13,583,800 | 8.1 | 0.827 | 8,195 พันล้าน 140 พันล้าน | 588,507/ 10,087 | 11 | เซนต์ปีเตอร์สเบิร์ก |
|  | ใต้ | 18 พฤษภาคม พ.ศ. 2543 | 427,800 | 16,141,100 | 37.7 | 0.793 | 5,362 พันล้าน/ 92 พันล้าน | 326,244/ 5,592 | 8 | รอสตอฟ-นา-โดนู |
|  | คอเคซัสเหนือ | 19 มกราคม พ.ศ. 2553 | 170,400 | 9,496,800 | 55.7 | 0.785 | 1,865 พันล้าน/ 32 พันล้าน | 190,285/ 3,261 | 7 | เปียตีกอสค์ |
|  | วอลกา | 18 พฤษภาคม พ.ศ. 2543 | 1,037,000 | 29,900,400 | 28.8 | 0.797 | 11,027 พันล้าน/ 164 พันล้าน | 372,654/ 6,387 | 14 | นิจนีนอฟโกรอด |
|  | ยูรัล | 18 พฤษภาคม พ.ศ. 2543 | 1,818,500 | 12,082,700 | 6.6 | 0.833 | 10,678 พันล้าน/ 183 พันล้าน | 864,540/ 14,818 | 6 | เยคาเตรินบุร์ก |
|  | ไซบีเรีย | 18 พฤษภาคม พ.ศ. 2543 | 4,361,800 | 17,178,298 | 3.9 | 0.788 | 7,758 พันล้าน/ 116 พันล้าน | 401,809/ 6,887 | 10 | โนโวซีบีสค์ |
|  | ตะวันออกไกล | 18 พฤษภาคม พ.ศ. 2543 | 6,952,600 | 8,371,257 | 1.2 | 0.801 | 3,878 พันล้าน/ 66 พันล้าน | 628,172/ 10767 | 11 | วลาดีวอสตอค |
ที่มา:
↑  รวมถึงไครเมียซึ่งถูกผนวกเข้ากับรัสเซียใน พ.ศ. 2557 แต่ได้รับการยอมรับจากประชาคมระหว่างประเทศส่วนใหญ่ว่าเป็นส่วนหนึ่งของยูเครน
↑  ตัวเลขประชากรจากสำมะโนไครเมียในปี ค.ศ. 2014 ไครเมียถูกผนวกเข้ากับรัสเซียในปี พ.ศ. 2557 หลังจากการทำสำมะโนรัสเซียใน พ.ศ. 2553
เขตสหพันธ์ใต้

เขตสหพันธ์ใต้
th
เขตสหพันธ์ใต้ (รัสเซีย: Ю́жный федера́льный о́круг; อังกฤษ: Southern Federal District) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่ทั้งหมด 589,200 ตารางกิโลเมตร (227,500 ตารางไมล์)* และมีประชากรทั้งหมด 13,854,334 คน (ร้อยละ 62.4 อาศัยอยู่ในเขตเมือง)
แหล่งข้อมูลอื่น

Official website: Federal Cadaster Center of Russia — Administrative maps of Russia (legends in Russian) เก็บถาวร 2004-04-02 ที่ เวย์แบ็กแมชชีน
http://baikaland.tripod.com/russia/yufo.html เก็บถาวร 2008-02-06 ที่ เวย์แบ็กแมชชีน
Southern Federal District เก็บถาวร 2011-05-14 ที่ เวย์แบ็กแมชชีน
News and events of Russian South เก็บถาวร 2007-10-16 ที่ เวย์แบ็กแมชชีน
47°14′N 39°43′E﻿ / ﻿47.233°N 39.717°E﻿ / 47.233; 39.717
เขตสหพันธ์ไครเมีย

เขตสหพันธ์ไครเมีย
เขตสหพันธ์ไครเมีย (รัสเซีย: Кры́мский федера́льный о́круг; อังกฤษ: Crimean Federal District) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้ได้ก่อตั้งขึ้นเมื่อวันที่ 21 มีนาคม ค.ศ. 2014 หลังจากที่เกิดวิกฤตการณ์ไครเมีย พ.ศ. 2557 มีพื้นที่ทั้งหมด 27,000 ตารางกิโลเมตร (10,000 ตารางไมล์) และมีประชากรทั้งหมด 2,284,000 คน
เมื่อวันที่ 28 กรกฎาคม ค.ศ. 2018 เขตสหพันธ์ไครเมียได้รับการยกเลิกและได้ผนวกรวมเข้ากับเขตสหพันธ์ใต้ของรัฐบาลกลางเพื่อ "เพิ่มประสิทธิภาพการทำงานของหน่วยงานของรัฐบาล"
เขตการปกครอง

| # | ธง | เขตการปกครอง |
| --- | --- | --- |
| 1 |  | สาธารณรัฐไครเมีย |
| 2 |  | เซวัสโตปอล |
เขตเศรษฐกิจวอลกา-เวียตคา

| เขตเศรษฐกิจวอลกา-เวียตคา Во́лго-Вя́тский экономи́ческий райо́н  (Volgo-Vyatsky ekonomichesky rayon) |
| --- | --- |
เขตเศรษฐกิจ
เขตเศรษฐกิจวอลกา-เวียตคาบนแผนที่ของรัสเซีย
ประเทศ:  รัสเซีย
เขตเศรษฐกิจวอลกา-เวียตคา (รัสเซีย: Во́лго-Вя́тский экономи́ческий райо́н; tr.: Volgo-Vyatsky ekonomichesky rayon; อังกฤษ: Volga-Vyatka economic region) เป็นหนึ่งในสิบสองเขตเศรษฐกิจของประเทศรัสเซีย คิดเป็นเกือบร้อยละ 3 ของ GRP ระดับประเทศในปี ค.ศ. 2008 ทั้งหมดอยู่ในเขตสหพันธ์วอลกา
องค์ประกอบ

สาธารณรัฐชูวัช
แคว้นคีรอฟ
สาธารณรัฐมารีเอล
สาธารณรัฐมอร์โดเวีย
แคว้นนิจนีนอฟโกรอด
เขตสหพันธ์กลาง

เขตสหพันธ์กลาง
เขตสหพันธ์กลาง (รัสเซีย: Центра́льный федера́льный о́круг; อังกฤษ: Central Federal District) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่ทั้งหมด 652,800 ตารางกิโลเมตร (252,000 ตารางไมล์)* และมีประชากรทั้งหมด 38,427,537 คน (ร้อยละ 81.3 อาศัยอยู่ในเขตเมือง)
แหล่งข้อมูลอื่น

Official site: Federal Cadaster Center of Russia เก็บถาวร 2004-04-02 ที่ เวย์แบ็กแมชชีน (รัสเซีย)
Baikaland at Tripod.com ที่ เวย์แบ็กแมชชีน  (archived กุมภาพันธ์ 20, 2007).
54°31′59″N 37°37′01″E﻿ / ﻿54.533°N 37.617°E﻿ / 54.533; 37.617
เขตสหพันธ์ยูรัล

เขตสหพันธ์ยูรัล
เขตสหพันธ์ยูรัล (รัสเซีย: Ура́льский федера́льный о́круг; อังกฤษ: Ural Federal District) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่ทั้งหมด 1,788,900 ตารางกิโลเมตร (690,700 ตารางไมล์)* และมีประชากรทั้งหมด 12,080,523 คน (ร้อยละ 79.9 อาศัยอยู่ในเขตเมือง)
เขตการปกครอง

56°50′N 60°35′E﻿ / ﻿56.833°N 60.583°E﻿ / 56.833; 60.583
ยวข้อง
กเขาเป็นนักแสดงและนักแสดงที่รักของเขา
การแสดงออกทางสีหน้าของนักแสดง
รมณ์ขันของนักเขียน
การแสดงออกของนักแสดงและนักแสดง
นักร้องนักแต่งเพลง
อเล็กซานเดอร์มาลินิน-นักร้อง
อิกอร์อัลตุชกินเป็นผู้ประกอบการก่อตั้งและประธานคณะกรรมการของบริษัททองแดงรัสเซีย คนใจบุญและบุคคลสาธารณะ
เขตเศรษฐกิจกลาง

| เขตเศรษฐกิจกลาง Центра́льный экономи́ческий райо́н  (Tsentralny ekonomichesky rayon) |
| --- | --- |
เขตเศรษฐกิจ
เขตเศรษฐกิจกลางบนแผนที่ของรัสเซีย
Country:  รัสเซีย
พื้นที่
 • ทั้งหมด: 484,000 ตร.กม. (187,000 ตร.ไมล์)
ประชากร
 • ทั้งหมด: 30,500,000 คน
 • ความหนาแน่น: 63 คน/ตร.กม. (160 คน/ตร.ไมล์)
เขตเศรษฐกิจกลาง (รัสเซีย: Центра́льный экономи́ческий райо́н, Tsentralny ekonomichesky rayon; อังกฤษ: Central Economic Region) เป็นหนึ่งในสิบสองเขตเศรษฐกิจของประเทศรัสเซีย
เขตเศรษฐกิจกลางตั้งอยู่ในภาคกลางของส่วนยุโรปของรัสเซีย มีรถยนต์และทางรถไฟจำนวนมากตัดกันในอาณาเขตของภูมิภาคนี้
พื้นที่ราบและเป็นศูนยืกลางของประเทศซึ่งมีมอสโกเป็นศูนย์กลาง ก่อให้เกิดภูมิภาคอุตสาหกรรมที่สำคัญ นอกจากมอสโกแล้ว เมืองใหญ่ๆ ยังรวมถึง สโมเลนสค์, ยาโรสลัฟล์, วลาดีมีร์, ตูลา, ดเซียร์ฌินสค์ และ รีบินสค์ โดยมีรถบรรทุก, เรือ, รางรถไฟ, เครื่องมือกล, อุปกรณ์อิเล็กทรอนิกส์, ผ้าฝ้ายและผ้าขนสัตว์ และสารเคมีเป็นผลิตภัณฑ์อุตสาหกรรมหลัก แม่น้ำวอลกาและโอคาเป็นเส้นทางน้ำหลัก และคลองมอสโก–วอลกาและดอน–วอลกาเชื่อมโยงมอสโกกับทะเลแคสเปียนและทะเลบอลติก มีรถไฟหลายสายให้บริการในพื้นที่
องค์ประกอบ

เขตเศรษฐกิจกลางประกอบด้วยหน่วยองค์ประกอบต่อไปนี้ ซึ่งทั้งหมดอยู่ในเขตสหพันธ์กลาง
แคว้นเบรียนสค์
แคว้นอีวาโนโว
แคว้นคาลูกา
แคว้นคอสโตรมา
แคว้นมอสโก
แคว้นโอริออล
แคว้นเรียซัน
แคว้นสโมเลนสค์
แคว้นตูลา
แคว้นตเวียร์
แคว้นวลาดีมีร์
แคว้นยาโรสลัฟล์
นครสหพันธ์แห่งมอสโก
เขตเศรษฐกิจตะวันออกไกล

| เขตเศรษฐกิจตะวันออกไกล |
| --- | --- |
เขตเศรษฐกิจ

เขตเวลา
สาธารณรัฐบูเรียเตีย: UTC+08:00 (เวลาอีร์คุตส์ค)
แคว้นอามูร์, ดินแดนซาไบคัลสกี และส่วนใหญ่ของสาธารณรัฐซาคา (ยกเว้นเขตใน UTC+10:00 และเขตเวลา UTC+11:00): UTC+09:00 (เวลายูคุตส์ค)
เขตเศรษฐกิจตะวันออกไกล (รัสเซีย: Дальневосто́чный экономи́ческий райо́н; 
tr.: Dalnevostochny ekonomichesky rayon; อังกฤษ: Far Eastern economic region) เป็นหนึ่งในสิบสองเขตเศรษฐกิจของประเทศรัสเซีย
องค์ประกอบ

จนถึงปี ค.ศ. 2018 เขตนี้ครอบคลุมพื้นที่เดียวกับเขตสหพันธ์ตะวันออกไกล ซึ่งต่อมาขยายโดยเพิ่ม สาธารณรัฐบูเรียเตีย และ ดินแดนซาไบคัลสกี
ในปี ค.ศ. 2019 เขตเศรษฐกิจขยายตัวโดยโดยเพิ่ม สาธารณรัฐบูเรียเตีย และ ดินแดนซาไบคัลสกี
หน่อยองค์ประกอบได้แก่
แคว้นอามูร์
สาธารณรัฐบูเรียเตีย
เขตปกครองตนเองชูคอตคา
แคว้นปกครองตนเองยิว
ดินแดนคัมชัตคา]
ดินแดนฮาบารอฟสค์
แคว้นมากาดัน
ดินแดนปรีมอร์เย
สาธารณรัฐซาคา
แคว้นซาฮาลิน
ดินแดนซาไบคัลสกี
เขตเศรษฐกิจวอลกา

| เขตเศรษฐกิจวอลกา Пово лжский экономи ческий район  (Povolzhsky ekonomichesky rayon) |
| --- | --- |
เขตเศรษฐกิจ
เขตเศรษฐกิจวอลกาบนแผนที่ของรัสเซีย
ประเทศ:  รัสเซีย
เขตเศรษฐกิจวอลกา (Povolzhsky) (รัสเซีย: Пово́лжский экономи́ческий райо́н; tr.: Povolzhsky ekonomichesky rayon; อังกฤษ: Volga economic region) เป็นหนึ่งใน 12 เขตเศรษฐกิจของประเทศรัสเซีย
องค์ประกอบ

แคว้นอัสตราฮัน (ส่วนหนึ่งของเขตสหพันธ์ใต้)
สาธารณรัฐคัลมืยเคีย (ส่วนหนึ่งของเขตสหพันธ์ใต้)
แคว้นเปนซา (ส่วนหนึ่งของเขตสหพันธ์วอลกา)
แคว้นซามารา (ส่วนหนึ่งของเขตสหพันธ์วอลกา)
แคว้นซาราตอฟ (ส่วนหนึ่งของเขตสหพันธ์วอลกา)
สาธารณรัฐตาตาร์สถาน (ส่วนหนึ่งของเขตสหพันธ์วอลกา)
แคว้นอุลยานอฟสค์ (ส่วนหนึ่งของเขตสหพันธ์วอลกา)
แคว้นวอลโกกราด (ส่วนหนึ่งของเขตสหพันธ์ใต้)
อารีนา เฟโดรอฟเซวา

นักวอลเลย์บอลชาวรัสเซีย
อารีนา เซอร์เกเยฟนา เฟโดรอฟเซวา (รัสเซีย: Арина Сергеевна Федоровцева; อังกฤษ: Arina Sergeyevna Fedorovtseva) เกิดเมื่อวันที่ 19 มกราคม ค.ศ. 2004 เป็นนักวอลเลย์บอลหญิงชาวรัสเซีย เล่นในตำแหน่งตัวตบหัวเสา ปัจจุบันเล่นลีกอาชีพกับทีมเฟเนร์บาห์เช โอเปต ในประเทศตุรกี เป็นนักวอลเลย์บอลหญิงทีมชาติรัสเซีย โดยติดทีมชาติครั้งแรกเมื่ออายุ 17 ปี
ประวัติ

อารีนา เฟโดรอฟเซวา เกิดในเมืองมอสโก พ่อของเธอคือ เซอร์เกย์ เฟโดรอฟเซฟ แชมป์กีฬาพายเรือ โอลิมปิกฤดูร้อน 2004 ในวัยเด็ก เธอได้เล่นกีฬาว่ายน้ำ แต่เมื่ออายุได้ 10 ปี เธอจึงเปลี่ยนมาเล่นกีฬาวอลเลย์บอล
ในปี 2018 เธอได้ย้ายไปคาซานและได้เข้าร่วมทีมอะคาเดมี ของดีนาโม คาซาน และได้รับรางวัลเหรียญเงิน
เมื่อวันที่ 30 ตุลาคม ค.ศ. 2019 เฟโดรอฟเซวา ได้ลงเล่นนัดแรกของเธอในรัสเซียนวอลเลย์บอลซูเปอร์ลีก แข่งขันกับทีมซาฮาลิน ยจโน-ซาฮาลินสค์ ที่รังเหย้าของดีนาโม คาซาน โดยการแข่งขันนัดนั้นเธอได้ทำคะแนนได้ 28 แต้มในการแข่งขัน โดยรวมแล้วในฤดูกาล 2019-20 เฟโดรอฟเซวา ได้ลงเล่นทั้งหมด 12 นัดให้กับสโมสร และได้รับรางวัลชนะเลิศจากการแข่งขันชิงแชมป์รัสเซียอีกด้วย
ในปี 2019 เฟโดรอฟเซวา ได้ลงเล่นให้กับวอลเลย์บอลหญิงทีมชาติรัสเซีย ในรุ่นอายุไม่เกิน 16 ปี และได้รับรางวัล เหรียญทองแดง ของการแข่งขันชิงแชมป์ยุโรปอีกด้วย ปีต่อมา เธอได้แข่งขันวอลเลย์บอลหญิงทีมชาติรัสเซีย ในรุ่นอายุไม่เกิน 17 ปี และชนะการแข่งขันชิงแชมป์ยุโรป ซึ่งเธอได้ยอมรับว่าเป็นผู้เล่นที่ดีที่สุดของการแข่งขัน และได้รับรางวัลผู้เล่นทรงคุณค่า (MVP)
ในปี 2021 เธอได้เซ็นสัญญากับเฟเนร์บาห์เช โอเปต ทีมดังจากตุรกี  รวมทั้งเธอได้สำเร็จการศึกษาระดับมัธยมปลายอีกด้วย
และในปีเดียวกันนั้น เธอก็มีชื่อเรียกติดทีมชาติชุดใหญ่เป็นครั้งแรก เมื่ออายุ 17 ปี เนื่องจากเธอได้ทำผลงานได้อย่างยอดเยี่ยม โดยเธอเป็นส่วนหนึ่งของทีมชาติรัสเซียในการแข่งขัน วอลเลย์บอลหญิงเนชันส์ลีก เข้าร่วมการแข่งขันทั้ง 15 นัดของทีมชาติในการแข่งขันและทำคะแนนได้ 190 คะแนน
รวมทั้งเธอก็ได้เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ประเทศญี่ปุ่น และการแข่งขันวอลเลย์บอลหญิงชิงแชมป์ยุโรป 2021